Erik Westerberg

Erik Westerberg, J. E. Westerberg, nimimerkki Tex, (1. huhtikuuta 1915 Helsinki – 9. huhtikuuta 2010 Tukholma, Ruotsi) oli suomalainen toimittaja ja Ruotsiin muutettuaan kustannusjohtaja, joka toimi vuosikymmenet Bonnierin lehtiyhtiön palveluksessa.

Westerberg aloitti toimittajana Suomessa Hufvudstadsbladetissa urheiluosastolla 1940. Sota-aikana hän kirjoitti viihdytysjoukoille sketsejä ja lauluja, esimerkiksi Sumujen silta -elokuvan loppulaulun "Hyv' yötä jää nyt rakkahin". Sotien jälkeen hän siirtyi Hufvudstadsbladetin kotimaanosastolle ja 1948 ruotsinkieliseen Elanto-lehteen. Vuonna 1950 hän muutti Ruotsiin, jossa hän oli alkuun lehtitoimittaja mutta siirtyi pian Bonnierin palvelukseen. Bonnierilla hän oli Specialtidningsförlagetin  toimitusjohtajana perustamassa useita merkittäviä lehtiä.Muistot, Hs.fi, 12.7.2013

Vielä Suomessa asuessaan Westerberg teki kaksi elokuvakäsikirjoitusta, joista syntyivät elokuvat Sisulla ja sydämellä (1947), jossa hän myös näytteli, ja Rakkaus kahleissa (1955).Elonet.fi, viitattu 12.7.2013 Westerberg käytti Hufvudstadsbladetin aikana myös nimimerkkiä "Tex"Brages Pressarchiv, 12.7.2013Jussit jaettiin viidettä kertaa, kohta 5:54.

Lähteet

Luokka:Suomalaiset toimittajat
Luokka:Ruotsalaiset yritysjohtajat
Luokka:Vuonna 1915 syntyneet
Luokka:Vuonna 2010 kuolleet